मुख्यमंत्री ने पुरानी बातें भी खूब की। एंकर को बताया कि 2010 में भाजपा कार्यकारिणी की बैठक में नरेंद्र मोदी को आमंत्रित करने की बात हुई थी तब मैं तो राज्यपाल को अपना इस्तीफा देने की तैयारी करने लगा था। मात्र दस मिनट का फासला था राजभवन से। भाजपा और राजद के रिश्ते पर भी बोले मुख्यमंत्री। एक सवाल के जवाब में उन्होंने कहा कि 'साफ-साफ अंडरस्टैंडिंग, यानी स्पष्ट समझ है दोनों की। दोनों की बोली भी एक ही निकलती है।' उन्होंने कहा कि ऐसा संभव है कि आने वाले लोकसभा चुनाव में जदयू को नुकसान पहुंचाने के लिए भाजपा और राजद नीतिगत समझ विकसित कर लें।